Vefþula á vef Náttúrufræðistofnunar Íslands Mynd : Sigmar Metúsalemsson Náttúrufræðistofnun Íslands hefur í samstarfi við Blindrafélagið sett upp vefþulu á íslenskum og enskum vef stofnunarinnar . Með henni verða vefirnir aðgengilegri fyrir stærri hóp fólks . Vefþula er talgervill sem breytir texta í tal . Á öllum síðum birtist nú „ hlusta “ - hnappur og þegar smellt er á hann hefst upplestur á efni síðunnar . Samtímis lýsast upp orð og setningar sem lesnar eru hverju sinni . Stuðningur af þessu tagi hentar stórum hópi fólks og má þar nefna blinda og sjónskerta , lesblinda , aldraða , fólk sem er að læra tungumálið og fólk með annars konar prentleturshamlanir .